Source: https://diar24.com/about/vseobecne-obchodne-podmienky/
Timestamp: 2019-08-24 00:43:00+00:00

Document:
Diar24 Services, s.r.o., so sídlom Jilemnického 25/555, 911 01 Trenčín, IČO: 51 415 879, zapísaná v OR SR Okresného súdu Trenčín, odd.: Sro, vl. č.: 36039/R (ďalej aj ako „ Diar24 Services“ alebo „poskytovateľ systému“) je prevádzkovateľom a vlastníkom webovej služby/produktu Diar24 vrátane jeho obsahu.
Diar24 Services vydáva všeobecné obchodné podmienky na používanie systému Diar24 a všetkých produktov webovej stránky www.diar24.com (ďalej aj ako „webová stránka“), informácií a služieb s tým súvisiacich (spolu ako „systém Diar24“). Súčasťou všeobecných obchodných podmienok sú zásady týkajúce sa ochrany osobných údajov.
Registráciou na webovej stránke, osoba, ktorá registráciu vykonala (ďalej aj ako „užívateľ“ alebo „zaregistrovaný klient“) vyjadruje súhlas s týmito obchodnými podmienkami a zakladá zmluvný vzťah, predmetom ktorého je odplatné užívanie systému Diar24 v rozsahu a za cenu stanovenú v závislosti od zvoleného programu.
Diar24 Services si vyhradzuje právo na prevedenie zmien všeobecných obchodných podmienok, a to bez predchádzajúceho upozornenia. Najaktuálnejšia verzia obchodných podmienok bude k dispozícii na webovej stránke a nadobúda účinnosť dňom zverejnenia.
Popis systému Diar24
Systém Diar24 je rezervačným systémom, ktorý predstavuje tzv. elektronickú rezervačnú knihu, pomocou ktorej vie tretia osoba (ďalej aj ako „zákazník užívateľa systému“ alebo „zákazník užívateľa“) rezervovať termín konkrétnej služby použitím online-formulára (rezervačný formulár). Užívateľ prostredníctvom systému má prehľad o všetkých rezerváciách zákazníkov, pričom jednotlivé informácie sú dostupné na jednom mieste.
Užívateľ systému má k dispozícii voľbu a možnosť stanovenia kritérií, podľa ktorých bude rezervačný systém vedený a na základe ktorých sa vytvorí časový termín (napr. kategória služby, druh, konkrétny zamestnanec, dátum, čas..). Do online formulára zákazník užívateľa okrem špecificky stanovených a požadovaných informácií užívateľom uvádza meno, priezvisko, telefónny kontakt a e-mailovú adresu.
Rezervačný formulár bude prístupný na webovej stránke poskytovateľa systému, ako aj na webstránke užívateľa ako IFRAME HTML objekt a ako odkaz / link je možné uvádzať na ďalších miestach, ako napr. facebook stránka užívateľa, v e-maily, v SMS správe a pod. Systém Diar24 je možné využívať z viacerých zariadení a platforiem súčasne.
Užívateľ systému má k dispozícii niekoľko možností nastavení fungovania systému Diar24, najmä v súvislosti s potvrdzovaním rezervácií užívateľom systému, zasielaním potvrdenia rezervácie prostredníctvom e-mailu, SMS alebo obomi spôsobmi.
Potvrdzovanie rezervácií je možné nastaviť ako automatické, alebo ako manuálne.
V prípade automatického potvrdenia sa každá rezervácia považuje za záväznú už v momente jej odoslania zákazníkom užívateľa.
Pri voľbe manuálneho potvrdenia sa rezervácia stáva záväznou až v momente jej individuálneho potvrdenia užívateľom. Do momentu potvrdenia rezervácie užívateľom je uvedený časový termín prístupný na rezerváciu aj iným osobám. O potvrdení / zamietnutí rezervácie je zákazník užívateľa informovaný prostredníctvom zvolenej notifikácie.
Podmienky uzatvorenia zmluvného vzťahu
Registráciu a následné užívanie systému Diar24 môžu vykonať iba osoby, ktoré majú právo uzatvárať zmluvy podľa platných právnych predpisov SR. Poskytovateľ systému je oprávnený požadovať ako doloženie týchto požiadaviek formou identifikačných, kontaktných a ďalších osobných údajov.
Užívateľ potvrdzuje, že všetky ním poskytnuté informácie pri registrácii a použití systému Diar24 a služieb s tým spojených sú pravdivé, presné, aktuálne a úplné, a že bude udržiavať a rýchlo aktualizovať údaje tak, aby boli vždy pravdivé, presné, aktuálne a úplné. Užívateľ je zodpovedný za udržiavanie kontroly nad prístupom ku svojmu účtu, vrátane prihlasovacích údajov a hesla, a je zodpovedný za všetky činnosti, ktoré vzniknú v spojení na alebo prostredníctvom jeho účtu.
Zmluvné podmienky upravujú vzťah medzi prevádzkovateľom systému a užívateľom. Nie je povolené žiadnej ďalšej osobe z uvedeného vzťahu ťažiť, požadovať práva alebo plnenie povinností.
Individuálne požiadavky odlišné od znenia všeobecných obchodných podmienok je možné zapracovať iba po dohode oboch zmluvných strán, a to písomným dodatkom.
Poskytovateľ systému nenesie zodpovednosť za akúkoľvek finančnú stratu, ujmu alebo poškodenie užívateľa, jeho spoločnosti ani tretej strany, vrátane jeho zákazníkov, s ktorými má užívateľ svoj vlastný obchodný a zmluvný vzťah (ďalej aj ako „zákazník“).
Predmetom zmluvy je poskytnutie oprávnení a tomu zodpovedajúcich povinností užívateľa systému na využívanie systému Diar24. Užívateľ je podľa pravidiel uvedených v týchto všeobecných obchodných podmienkach uhradiť za poskytnutie oprávnení na používanie systému Diar24 v rozsahu stanovenom v cenníku odmenu.
Zmluvný vzťah medzi poskytovateľom systému a užívateľom vzniká prvou registráciou užívateľa na webovej stránke. Zmluvný záväzok sa uzatvára na dobu neurčitú.
V rámci registrácie užívateľ uvádza svoje kontaktné údaje, pričom základným registračným ukazovateľom je e-mailová adresa.
Registráciou vzniká užívateľovi nárok na užívanie systému Diar24 v skúšobnej verzii po dobu 30 dní zdarma. Nárok na užívanie systému Diar24 v skúšobnej verzii po dobu 30 dní zdarma je neopakovateľný a po uplynutí 30 dní odo dňa registrácie sa nepredlžuje, ani opätovne nevzniká. Nárok na užívanie systému po dobu 30 dní odo dňa registrácie zdarma vzniká i užívateľom systému, ktorí boli registrovaní prostredníctvom Affiliate programu.
Užívateľ je oprávnený kedykoľvek si zakúpiť niektorú z možností paušálov systému Diar24. V prípade, ak tak neurobí pred uplynutím skúšobnej verzie systému Diar24, účet vytvorený registráciou bude neaktívny až do doby splnenia podmienok. Podmienky sa považujú za splnené v prípade, ak bude pripísaná plná výška zálohovej faktúry na účet poskytovateľa systému.
Poskytovateľ systému vystaví zálohovú faktúru v prípade zaslania online objednávky na niektorý z paušálov systému Diar24. Zálohová faktúra bude vystavená so splatnosťou 7 dní a bude odoslaná v deň vystavenia na e-mailovú adresu užívateľa systému, ktorú užívateľ systému zadal ako kontaktnú v rámci registrácie. Poskytovateľ systému zasiela faktúry výlučne prostredníctvom e-mailu. Poskytovateľ systémov aktivuje účet užívateľa v momente pripísania finančných prostriedkov uhradených na základe zálohovej faktúry v plnej výške.
Po aktivácii účtu vystaví poskytovateľ systému daňový doklad (ďalej aj ako „faktúra“).
Možnosti paušálov Diar24 sú uvedené v Cenníku uvedenom na webovej stránke. Poskytovateľ systému ponúka paušál Free (skúšobná verzia na prvých 30 dní odo dňa registrácie), paušál Basic, paušál Comfort, paušál Profi. Jednotlivé obsahové dielčie služby a ich rozsah sú uvedené v Cenníku. Ceny sú uvedené v domácej mene – euro a s DPH. Poskytovateľ systému nie je platcom DPH.
Poskytovateľ služieb si vyhradzuje právo na zmenu cien s ohľadom na aktuálnu trhovú či obchodnú situáciu.
Pri vyplnení online objednávky (zakúpení niektorého z paušálov) užívateľ uvádza obdobie, počas ktorého má záujem využívať služby systému Diar24 (ďalej aj ako „dohodnuté obdobie“). Užívateľ volí z období – mesiac, kvartál (3 mesiace), rok (12 mesiacov).
Lehoty určené podľa mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Za rozhodujúci deň sa považuje deň začatia poskytovania služieb systému Diar24 (aktivácia účtu), nie deň registrácie alebo zaslania objednávky.
Po každom uplynutí dohodnutého obdobia má užívateľ možnosť si predĺžiť využívanie systému Diar24 o ďalšie obdobie. Pred koncom dohodnutého obdobia užívateľ dostane výzvu k úhrade – zálohovú faktúru a po jej uhradení automaticky dôjde k predĺženiu. Platí domnienka, že ak užívateľ v priebehu trvania dohodnutého obdobia nezmení prvotne požadované dohodnuté obdobie a typ paušálu, platí, že trvá na pôvodnom výbere. V prípade, ak nedôjde k úhrade zodpovedajúcej čiastky pred uplynutím dohodnutého obdobia, môže dôjsť k prerušeniu alebo obmedzeniu poskytovania služieb do doby splnenia podmienky úhrady.
Užívateľ má možnosť zmeny dohodnutého obdobia alebo zmeny paušálu i počas jeho plynutia. Poskytovateľ systému však nie je povinný vrátiť uhradené finančné prostriedky za používanie systému Diar24 v objednanom rozsahu a dohodnutom období. Poskytovateľ systému ponúkne užívateľovi možnosti náhrad v prípade, ak užívateľ požaduje zmenu záväzku, pri ktorom dochádza k preplatku. V prípade zmeny záväzku (z lacnejšej služby na drahšiu, resp. z mesačnej fakturácie na ročnú) pri ktorej dochádza ku vzniku nedoplatku na strane užívateľa, je užívateľ povinný uhradiť nedoplatok ešte pred začatím poskytovania služieb v zmenenom rozsahu.
O ukončenie zmluvného vzťahu môže užívateľ požiadať e-mailom, z ktorého vykonal objednávku, a to kedykoľvek v priebehu trvania zmluvného vzťahu. Ukončením zmluvného vzťahu zo strany užívateľa nevzniká nárok na vrátenie zaplatených peňazí.
Nárok na zrušenie služby a vrátenie uhradených peňazí má užívateľ nárok v prípade opakovaných vážnych technických problémov či neposkytnutím platených služieb. Tento nárok podlieha preskúmaniu zo strany poskytovateľa systému, ktorý si vyhradzuje právo na zamietnutie žiadosti.
Ustanovenia článku IV týchto všeobecných obchodných podmienok pre užívateľov systému, ktorí boli registrovaní prostredníctvom programu Affiliate platia rovnako s uvedenou výnimkou:
užívateľ systému registrovaný prostredníctvom programu Affiliate má rozdielnu možnosť voľby obdobia – kvartál (3 mesiace) a rok (12 mesiacov).
Za užívateľa systému, ktorý bol registrovaný prostredníctvom programu Affiliate sa považuje taký užívateľ, ktorý registráciu vykonal prostredníctvom špeciálneho linku s jedinečným kódom odoslaným sprostredkovateľom registrovaným ako Affiliate partner. Informácia o uvedenej skutočnosti sa nachádza priamo v cenovej ponuke zasielanej sprostredkovateľom.
Poskytovateľ systému stanovuje podmienky používania systému Diar24. Používanie systému Diar24 iným spôsobom, než je povolené poskytovateľ systému považuje za vážne porušenie podmienok a takéto konanie môže mať za následok obmedzenie alebo úplné prerušenie poskytovania služieb bez nároku užívateľa na akékoľvek náhrady škody, vrátenie peňazí a pod.
Užívateľ systému Diar24 sa zaväzuje, že:
Bude užívať systém Diar24 v súlade s pokynmi poskytovateľa systému
Nebude prostredníctvom systému Diar24 rozširovať materiály alebo názory, ktoré sú v rozpore s dobrými mravmi, vulgárne, výhražné, so znakmi ohovárania, rasistické, hrubé, sexistické, urážlivé, neetické, zdraviu škodlivé, pornografické alebo akokoľvek inak nezákonné alebo súvisí s obmedzovaniu osobných slobôd ľudí i zvierat
Nebude porušovať práva Diar24 Services a práva iných (napr. použitím nevhodných materiálov alebo postupov)
Nebude konať spôsobom, ktorým by spôsobil nepríjemnosti či strach poskytovateľovi systému ani ostatným. Nebude konať výhražne ani iným nevhodným spôsobom.
Nebude porušovať autorské ani vlastnícke práva iných tým, že diela alebo materiály bez výslovného súhlasu osôb oprávnených zverejní alebo inak sprístupní.
Nebude využívať spam v spojení so systémom Diar24 (ani za účelom propagácie)
Nebude zasahovať do systému Diar24 tým, že bude vykonávať činnosti, ktoré by mohli akokoľvek obmedziť či ohroziť jeho funkčnosť a bezpečnosť. Nebude zasahovať do nastavených obmedzení jednotlivých služieb a vlastností systému Diar24, ani nebude vykonávať snahu smerujúcu k ich prekonaniu.
Užívateľ berie na vedomie, že všetky činnosti, ktoré vykonáva prostredníctvom systému Diar24 voči tretím stranám, vrátane platby a dodania tovaru či služieb, dohodnutých podmienok, záruk a ďalších činností, sú výhradne medzi užívateľom a jeho zákazníkom. Poskytovateľ systému nie je zodpovedný za akúkoľvek stratu, škodu akéhokoľvek druhu vzniknutú v dôsledku akýchkoľvek činností. Užívateľ je zodpovedný za spracovanie, ochranu i legálnosť spracovania osobných údajov jeho zákazníkov.
Poskytovateľ systému sa zaväzuje, že:
Zabezpečí, aby systém Diar24 poskytol užívateľovi systému riadne a včas informáciu o vykonaní rezervácie zákazníkom užívateľa
Poskytne po dobu trvania zmluvného vzťahu služby systému Diar24 v rozsahu a spôsobom zodpovedajúcim zakúpenej službe.
Obchodné meno: Diar24 Services, s.r.o.
Sídlo: Jilemnického 25/555, 911 01 Trenčín
zapísaná v OR SR Okresného súdu Trenčín, odd.: Sro, vl. č.: 36039/R
Korešpondenčná adresa: Jilemnického 25/555, 911 01 Trenčín
e-mail: info@diar24.com
Dotknutou osobou je fyzická osoba, ktorej osobné údaje spracúvame, najmä, nie však výlučne sú to zamestnanci a klienti. Takéto dotknuté osoby, o ktorých sú spracúvané osobné údaje v našich informačných systémoch pre konkrétne vymedzené účely disponujú právami, ktoré si môžu uplatniť písomne alebo elektronicky u kontaktnej osoby prevádzkovateľa. Dotknutá osoba ste VY a disponujete nasledovnými právami:
∑ PERSONÁLNA A MZDOVÁ AGENDA ZAMESTNANCOV
§ Účel spracúvania osobných údajov :
– evidencia dochádzky zamestnancov prostredníctvom individuálnych zápisov príchodu/odchodu do práce do dochádzkovej knihy
evidencia výstupov z lekárskych preventívnych prehliadok vo vzťahu k práci zamestnancov za účelom naplnenia povinností vyplývajúcich z predpisov v oblasti ochrany zdravia
§ Právny základ:
Ústava Slovenskej republiky, zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov, zákon č. 245/2008 Z. z. o výchove a vzdelávaní (Školský zákon) a o zmene a doplnení niektorých zákonov v znení neskorších predpisov, zákon č. 18/2018 Z. z. o ochrane osobných údajov a o zmene a doplnení niektorých zákonov, zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov.
Výber zamestnancov: zákon č. 311/2001 Z. z. Zákonník práce v znení neskorších predpisov, zákon č. 55/2017 Z. z. o štátnej službe a o zmene a doplnení niektorých zákonov, zákon č. 552/2003 Z. z. o výkone práce vo verejnom záujme v znení neskorších predpisov
plnenie povinností zamestnávateľa súvisiacich s pracovno-právnym vzťahom a obdobným vzťahom: zákon č. 311/2001 Z. z. Zákonník práce v znení neskorších predpisov, zákon č. 55/2017 Z. z. o štátnej službe a o zmene a doplnení niektorých zákonov, zákon č. 552/2003 Z. z. o výkone práce vo verejnom záujme v znení neskorších predpisov, zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov
plnenie povinností zamestnávateľa voči sociálnej poisťovni: zákon č. 461/2003 Z. z. o sociálnom poistení v znení neskorších predpisov, zákon č. 43/2004 Z. z. o starobnom dôchodkovom sporení v znení neskorších predpisov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov, zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov
plnenie povinností zamestnávateľa voči zdravotnej poisťovni: zákon č. 580/2004 Z. z. o zdravotnom poistení o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov
plnenie povinností zamestnávateľa na úseku BOZP, ochrany pred požiarmi a pracovnej zdravotnej služby: zákon č. 124/2006 Z. z. o bezpečnosti a ochrane zdravia pri práce a o zmene a doplnení niektorých zákonov v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, vyhláška MZ SR č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií
branná povinnosť: zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov
plnenie daňových povinností: zákon č.595/2003 Z. z. o dani z príjmov v znení neskorších predpisov, zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov
mzdová politika zamestnávateľa: zákon č. 311/2001 Z. z. Zákonník práce v znení neskorších predpisov, zákon č. 552/2003 Z. z. o výkone práce vo verejnom záujme v znení neskorších predpisov, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákon č. 461/2003 Z. z. o sociálnom poistení v znení neskorších predpisov, zákon č. 595/2003 Z. z. o dani z príjmov v znení neskorších predpisov, zákon č. 43/2004 Z. z. o starobnom dôchodkovom sporení v znení neskorších predpisov, zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov
Evidencia zdravotných posudkov zamestnancov o ich spôsobilosti na prácu: Zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, Zákon č. 124/2006 Z.z. o o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, Oprávnený záujem zamestnávateľa v zmysle článku 6 ods. 1 písm. f) Nariadenia, pričom hlavný záujem zamestnávateľa je prideľovať prácu zamestnancovi druhu a rozsahu korešpondujúceho zdravotnému stavu zamestnanca, ako aj predchádzanie vzniku chorôb z povolania a umožniť prispôsobenie pracovných podmienok zdravotnému stavu zamestnanca.
Kontrola dochádzky zamestnancov: Plnenie zákonnej povinnosti – Zákonník práce
§ Kategórie príjemcov: Sprostredkovateľ na spracúvanie personálnej agendy, sprostredkovateľ na spracúvanie mzdovej agendy, sprostredkovateľ – technik BOZP, PO, sprostredkovateľ na spracúvanie agendy pracovnej zdravotnej služby, Úrad vlády, Sociálna poisťovňa, Zdravotné poisťovne, doplnkové dôchodkové sporiteľne, doplnkové správcovské spoločnosti, Daňové úrady, Exekútor, Okresné súdy, orgány verejnej moci podľa príslušných právnych predpisov, zamestnanci,
§ Lehoty na vymazanie os. Údajov (uvedené lehoty sú po skončení PP):
70 rokov: Osobné spisy zamestnancov (Manažérska zmluva, Zmluvy o výkone funkcie, Pracovná zmluva vrátane dodatkov, Preberacie protokoly, Hodnotenia zamestnancov, Menovacie listy, Osvedčenia, Žiadosti zamestnancov, Výpis z RT, Pracovné úrazy zamestnancov)
50 rokov: Mzdové listy a údaje z nich potrebné pre dôchodkové zabezpečenie a nemocenské poistenie, Výkazy a prehľady miezd
5 rokov: Výplatné listiny, Evidencia dochádzky, Priepustky, Dovolenky, Rôzne podklady ku mzdám a odmenám
10 rokov: Záznamy o školení zamestnancov, BOZP dokumentácia
§ Kategórie dotknutých osôb: uchádzači o zamestnanie, zamestnanci, manželia alebo manželky zamestnancov, vyživované deti zamestnancov, rodičia vyživovaných detí zamestnancov, blízke osoby, bývalí zamestnanci
§ Informácia o existencii automatizovaného rozhodovania vrátane profilovania – Neuskutočňuje sa
§ Cezhraničný prenos os. Údajov – Neuskutočňuje sa
∑ PROPAGÁCIA PREVÁDZKOVATEĽA
§ Účel spracúvania osobných údajov: Zverejňovanie fotografií zamestnancov a dotknutých osôb (verejnosti) so zámerom budovať dobré meno prevádzkovateľa, propagovať prevádzkovateľa na jeho webovom sídle, vo vnútorných administratívnych priestoroch, na sociálnych sieťach, prípadne na intranete.
§ Právny základ: Súhlas dotknutej osoby podľa článku 6 ods. 1 písm. a) Nariadenia a zákona o ochrane osobných údajov, pričom dotknutá osoba má právo kedykoľvek odvolať svoj súhlas. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.
§ Kategórie príjemcov: poverení zamestnanci
§ Lehoty na vymazanie os. Údajov: 2 roky po naplnení účelu spracúvania, resp. 30 dní po odvolaní súhlasu
§ Kategórie dotknutých osôb: zamestnanci prevádzkovateľa IS, verejnosť
∑ EVIDENCIA ZAMESTNANCOV – VIZITKY
§ Účel spracúvania osobných údajov: Účelom spracúvania je vedenie evidencie zamestnancov v záujme poskytnutia ich osobných údajov v rozsahu tzv. „vizitky“ obchodným partnerom, klientom a i.; vyhotovenie vizitiek v papierovej podobe, elektronickej podobe, uvedenie kontaktných údajov v záhlaví dokumentov alebo v päte e-mailov; zverejnenie týchto údajov na oficiálnej webovej stránke prevádzkovateľa ako zamestnávateľa a ďalšie úkony, na ktoré zamestnávateľa oprávňuje § 78 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov
§ Právny základ: Oprávnený záujem v zmysle čl. 6 ods. 1 písm. f) Nariadenia GDPR. Hlavný záujem je uplatniť oprávnenie vyplývajúce z § 78 ods. 3 zákona č. 18/2018 Z. z. o ochrane osobných údajov a o zmene a doplnení niektorých zákonov, t.j. „Prevádzkovateľ, ktorý je zamestnávateľom dotknutej osoby je oprávnený poskytovať t.j. spracúvať jej osobné údaje alebo zverejniť jej osobné údaje v rozsahu titul, meno, priezvisko, pracovné zaradenie, služobné zaradenie, funkčné zaradenie, osobné číslo zamestnanca alebo zamestnanecké číslo zamestnanca, odborný útvar, miesto výkonu práce, telefónne číslo, faxové číslo, adresa elektronickej pošty na pracovisko a identifikačné údaje zamestnávateľa, ak je to potrebné v súvislosti s plnením pracovných povinností, služobných povinností alebo funkčných povinností dotknutej osoby (zamestnanca).“ Uvedenie osobných údajov zamestnanca nenarušuje jeho vážnosť, dôstojnosť ani bezpečnosť.
§ Kategórie príjemcov: poverení zamestnanci, obchodní partneri, klienti, zákazníci, potencionálni partneri, návštevník oficiálnej webovej stránky prevádzkovateľa, osoba, ktorej bola odovzdaná vizitka zamestnanca (dotknutej osoby) za účelom kontaktovania, príjemca e-mailovej korešpondencie
§ Lehoty na vymazanie os. Údajov: 30 dní odo dňa skončenia pracovného pomeru zamestnanca zamestnávateľ odstráni zverejnené údaje.
§ Kategórie dotknutých osôb: zamestnanec
∑ MONITOROVANIE ZAMESTNANCOV
§ Účel spracúvania osobných údajov: monitorovanie zamestnancov z dôvodu sledovania a dodržiavania pracovnej disciplíny v zmysle Zákonníka práce prostredníctvom: nahrávanie hovorov, kontrola e-mailov
§ Právny základ: Oprávnený záujem v zmysle článku 6 ods. 1 písm. f) Nariadenia. Hlavným oprávneným záujmom je uplatnenie § 13 ods. 4 zákona č. 311/2001 Z. z. Zákonník práce v znení neskorších predpisov pri kumulatívnom naplnení obligatórnej podmienky oboznámenia zamestnancov.
§ Lehoty na vymazanie os. Údajov: kamerový systém 15 dní
§ Kategórie dotknutých osôb: zamestnanci prevádzkovateľa
§ Kategórie príjemcov: Orgány verejnej moci podľa príslušných právnych predpisov, poverení zamestnanci
∑ EKONOMICKO-ÚČTOVNÁ AGENDA
§ Účel spracúvania osobných údajov: Účelom spracúvania osobných údajov je spracúvanie objednávok, došlých faktúr a fakturácia odberateľom, styk s bankou, vedenie pokladne, zabezpečovanie hotovostných príjmov a výdavkov, skladové hospodárstvo, evidencia investičného majetku (vrátane automatického odpisovania) a drobného majetku, vedenie jednoduchého/podvojného účtovníctva organizácie.
§ Právny základ: Zákon č. 431/2002 Z. z. o účtovníctve v znení neskorších predpisov, Zákon č. 222/2004 Z. z. o dani z pridanej hodnoty v znení neskorších predpisov, Zákon č. 18/2018 Z. z. o ochrane osobných údajov a o zmene a doplnení niektorých zákonov, Zákon č. 145/1995 Z. z. o správnych poplatkoch v znení neskorších predpisov, Zákon č. 40/1964 Zb. Občiansky zákonník v znení neskorších predpisov, Zákon č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, Zákon č. 311/2001 Z. z. Zákonník práce v znení neskorších predpisov, Zákon č. 55/2017 Z.z. o štátnej službe a o zmene a doplnení niektorých zákonov v znení neskorších predpisov, Zákon č. 513/1991 Zb. Obchodný zákonník v znení neskorších predpisov, Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.
§ Kategórie príjemcov: Príslušné daňové úrady, Finančné riaditeľstvo a iné orgány verejnej moci podľa príslušných právnych predpisov, sprostredkovateľ na spracovanie účtovníctva, poverení zamestnanci
§ Lehoty na vymazanie os. Údajov: 10 rokov
§ Kategórie dotknutých osôb: fyzické osoby – zamestnanci prevádzkovateľa, dodávatelia a odberatelia – fyzické osoby, SZČO, zamestnanci dodávateľov a odberateľov, zástupcovia dodávateľov a odberateľov
∑ PRÁVNE VZŤAHY
§ Účel spracúvania osobných údajov: Účelom spracúvania osobných údajov v rámci predmetnej agendy je zabezpečenie vedenia právnej agendy (napr. prvostupňové konanie, vybavovanie opravných prostriedkov, vybavovanie súdnych sporov, zastupovanie v právnych veciach, uplatňovanie rozhodnutí o náhradách škôd, vymáhanie náhrad škôd, uplatňovanie záväzkov zo zmlúv, navrhovanie opatrení s organizačno-právnym dosahom, atď.). Účelom spracúvania osobných údajov je v rámci tejto agendy aj zabezpečenie svojich nárokov z neuhradených záväzkov dlžníkov – t.j. vymáhanie pohľadávok od dlžníkov. Do tejto agendy spadá spracúvanie osobných údajov za účelom uspokojenia veriteľa (t.j. prevádzkovateľa) v plnej výške od zasielania urgencií, výziev, podania návrhu na príslušný súd SR alebo rozhodcovský súd, vymáhanie právoplatného rozhodnutia podaním návrhu na výkon exekúcie exekútorovi, prihlásenie pohľadávky do konkurzu alebo reštrukturalizácie a ďalšie kroky spojené s uplatnením nároku na úhradu dlžnej sumy.
§ Právny základ: Zákon č. 460/1992 Zb. Ústava Slovenskej republiky v znení neskorších predpisov, Zákon č. 40/1964 Zb. Občiansky zákonník v znení neskorších predpisov, Zákon č. 160/2015 Z.z. Civilný sporový poriadok v znení neskorších predpisov, Zákon č. 161/2015 Z.z. Civilný mimosporový poriadok v znení neskorších predpisov, Zákon č. 162/2015 Z.z. Správny súdny poriadok v znení neskorších predpisov, Zákon č. 300/2005 Z. z. Trestný zákon, Zákon č. 301/2005 Z. z. Trestný poriadok, Zákon č. 71/1967 Správny poriadok, Zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení niektorých zákonov v znení neskorších predpisov, Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov, Zákon č. 153/2001 Z. z. o prokuratúre v znení neskorších predpisov, Zákon č. 372/1990 Zb. o priestupkoch v platnom znení, zákon č. 586/2003 Z.z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, Zákon o ochrane osobných údajov a súvisiace právne predpisy v platnom znení
§ Kategórie príjemcov: súdne orgány, exekútorské úrady, orgány štátnej správy, verejnej moci a verejnej správy podľa príslušných právnych predpisov, advokát, dlžník a jeho právny zástupca, intervenient a iné osoby zúčastnené v konaní, poverení zamestnanci
§ Lehoty na vymazanie os. Údajov: 3 až 5 rokov od skončenia zmluvného vzťahu
§ Kategórie dotknutých osôb: zamestnanci prevádzkovateľa IS, dlžníci, protistrany v sporoch, iné fyzické osoby v postavení účastníkov konania.
∑ ZMLUVNÉ VZŤAHY
§ Účel spracúvania osobných údajov: Sledovanie dodržiavania právnych predpisov, obstarávanie právnych záležitostí, skúmanie a pripravovanie zmluvných vzťahov, prevodov majetku, nájomných zmlúv, kúpnych zmlúv. Ďalej je to zúčastňovanie sa na vypracovaní zmlúv v rámci dodávateľsko – odberateľských vzťahov, uplatňovanie práva na plnenie záväzkov zo zmlúv a majetkových sankcií, práv na náhradu škody a pod.
§ Právny základ: Zákon č. 40/1964 Zb. Občiansky zákonník v znení neskorších predpisov, Zákon č. 513/1991 Zb. Obchodný zákonník v znení neskorších predpisov, Zákon č. 250/2007 Z. z. o ochrane spotrebiteľa a o zmene zákona Slovenskej národnej rady č.372/1990 Zb. o priestupkoch v znení neskorších predpisov, zmluvy uzatvorené v zmysle vyššie uvedených právnych predpisov.
§ Kategórie príjemcov: orgány štátnej správy, verejnej moci a verejnej správy, Banky, Poisťovne, Slovenská pošta a Kuriérske spoločnosti, Dodávatelia, Súdy, orgány činné v trestnom konaní, Audítor účtovnej závierky
§ Kategórie dotknutých osôb: zmluvná strana – fyzická osoba
∑ SPRÁVA REGISTRATÚRY
§ Účel spracúvania osobných údajov: Účelom spracúvania osobných údajov v rámci predmetnej agendy je správa registratúry ako riadna evidencia záznamov (vedenie úplnej a presnej evidencie záznamov v registratúrnom denníku, vedenie registrov a indexov záznamov), riadne vyraďovanie spisov (záznamov), zabezpečenie plánovitého vyraďovania spisov (záznamov), ktoré nie sú potrebné pre ďalšiu činnosť a uplynuli lehoty ich uloženia, evidencia došlej a odoslanej pošty
§ Právny základ: Zákon č. 395/2002 Z. z. o archívoch a registratúrach, Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente)
§ Kategórie príjemcov: orgány verejnej moci podľa príslušných právnych predpisov,poverení zamestnanci
§ Lehoty na vymazanie os. Údajov: 5 až 10 rokov v závislosti od obsahu
§ Kategórie dotknutých osôb: dotknuté osoby v rámci všetkých účelov spracúvania osobných údajov vymedzených prevádzkovateľom
∑ EVIDENCIA SZČO
§ Účel spracúvania osobných údajov: Účelom spracúvania osobných údajov v rámci predmetnej agendy je príprava a vedenie dodávateľsko-odberateľských vzťahov so samostatne zárobkovo činnými osobami. V rámci predmetnej agendy sú vedené zmluvné vzťahy, faktúry a objednávky, evidencia dodávok a odberov tovarov, služieb a pod.
§ Právny základ: Zmluva medzi prevádzkovateľom a SZČO povolená Ústavou Slovenskej republiky, Občianskym zákonníkom, Obchodným zákonníkom, Zákon č. 455/1991 Zb., Zákonom o živnostenskom podnikaní (živnostenský zákon) a súvisiacimi právnymi predpismi.
§ Kategórie príjemcov: orgány štátnej správy, verejnej moci a verejnej správy podľa príslušných právnych predpisov, poverení zamestnanci
§ Lehoty na vymazanie os. Údajov: 10 rokov po skončení zmluvného vzťahu z dôvodu evidencie v rámci účtovnej agendy
§ Kategórie dotknutých osôb: odberateľ/dodávateľ – samostatne zárobkovo činná osoba
∑ EVIDENCIA ZÁSTUPCOV DODÁVATEĽOV A ODBERATEĽOV
§ Účel spracúvania osobných údajov: Účelom spracúvania osobných údajov v rámci predmetnej agendy je vedenie databázy zástupcov, zamestnancov dodávateľov a odberateľov z dôvodu plnenia ich pracovných, služobných a funkčných povinností a zabezpečenia plynulých dodávateľsko-odberateľských vzťahov.
§ Právny základ: Oprávnený záujem v zmysle článku 6 ods. 1 písm. f) Nariadenia. Hlavným oprávneným záujmom je zabezpečenie kontaktov v rámci bezporuchového plynutia obchodných vzťahov, ako aj uplatnenie § 78 od. 3 zákona č. 18/2018 Z. z. o ochrane osobných údajov a o zmene a doplnení niektorých zákonov.
§ Lehoty na vymazanie os. Údajov: Do 30 dní odo dňa skončenia dodávateľsko-odberateľských vzťahov
§ Kategórie dotknutých osôb: fyzická osoba – zástupca / zamestnanec dodávateľa, odberateľa
∑ UPLATŇOVANIE PRÁV DOTKNUTÝCH OSÔB
§ Účel spracúvania osobných údajov: Účelom spracúvania osobných údajov v rámci predmetnej agendy je vybavovanie žiadostí fyzických osôb smerujúcich k uplatňovaniu ich práv ako dotknutých osôb v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov.
§ Právny základ: Čl. 15 až 22 a 34 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov
§ Lehoty na vymazanie os. Údajov: 1 rok odo dňa vybavenia žiadosti
§ Kategórie dotknutých osôb: fyzická osoba, ktorá sa ako dotknutá osoba v rámci prevádzkovateľom vymedzených účelov obráti na prevádzkovateľa so žiadosťou uplatniť svoje práva
∑ EVIDENCIA UCHÁDZAČOV O ZAMESTNANIE
§ Účel spracúvania osobných údajov: Účel vedenia databázy uchádzačov o zamestnanie, ktorí prevádzkovateľovi zaslali žiadosti o prijatie do zamestnania, a to dobrovoľne, na základe výberového konania alebo bez vypísaného výberového konania so zámerom možného kontaktovania o vyhlásenom výberovom konaní v budúcnosti v prípade, ak prevádzkovateľ momentálne nemá vhodné voľné pracovné miesto, alebo ho obsadí iným uchádzačom
§ Kategórie príjemcov: poverení zamestnanci, IT správca
§ Lehoty na vymazanie os. Údajov: 1 rok odo dňa zaslania žiadosti o prijatie do zamestnania, bezodkladne po jeho odvolaní
§ Kategórie dotknutých osôb: Uchádzač o zamestnanie
∑ SMS BRÁNA
§ Účel spracúvania osobných údajov: Účelom spracúvania osobných údajov dotknutej osoby je zabezpečenie automatického pripomenutia termínu, ktorý v systéme Diar24 dotknutá osoba má rezervovaný u konkrétneho podnikateľa. Automatické odoslanie sms na t.č. dotknutej osoby odosiela prevádzkovateľ v mene užívateľa systému a v tejto situácii vystupuje v pozícii sprostredkovateľa.
§ Právny základ: Oprávnený záujem užívateľa systému Diar24 (podnikateľ). Hlavným záujmom je zabezpečiť efektivitu rezervačného systému a poskytnúť dotknutej osobe priestor na pripomenutie, že rezerváciu vykonala na konkrétny čas a miesto.
§ Kategórie príjemcov: poverení zamestnanci, IT Správca ako správca sms brány
§ Lehoty na vymazanie os. Údajov: pre daný účel dochádza k likvidácii údajov do 1 mesiaca po vykonaní posledného pripomenutia termínu.
§ Kategórie dotknutých osôb: zákazník prevádzkovateľa (užívateľ systému Diar24 – podnikateľ), u ktorého vykonal rezerváciu prostredníctvom systému Diar24
V systéme Diar24 sa nachádzajú informácie, ktoré poskytovateľ systému považuje za dôverné a vyhradzuje si k nim vlastnícke a iné práva chránené právnymi predpismi o duševnom vlastníctve.
Užívateľ nie je oprávnený akokoľvek upravovať, meniť, predávať, prenajímať, distribuovať alebo iným spôsobom používať alebo vyhlasovať za vlastné informácie a všetok obsah uvedený v systéme Diar24 bez písomného súhlasu poskytovateľa systému. Jednotlivé informácie a obsah môžu byť chránené autorskými právami, ochrannými známkami, servisnými známkami alebo patentmi. Z uvedeného dôvodu je užívateľ v pochybnostiach povinný požiadať poskytovateľa systému o informácie o dôvernosti jednotlivých informácií.
Ak akýkoľvek súd dospeje k rozhodnutiu, že niektoré z ustanovení obsiahnuté v týchto podmienkach je neplatné, nemá vyhlásenie neplatnosti jedného ustanovenia za následok neplatnosť ostatných ustanovení všeobecných obchodných podmienok. Ostatné ustanovenia týchto všeobecných obchodných podmienok zostávajú naďalej v platnosti.
Poskytovateľ systému upozorňuje užívateľa, že služby, ktoré poskytuje môžu byť z technických príčin dočasne obmedzené, prerušené, s chybami alebo vírom. Môže dôjsť ku chybovosti služieb a produktov. Poskytovateľ systému sa zaväzuje vykonať bezodkladne kroky smerujúce k odstráneniu závad. Poskytovateľ systému nezodpovedá za škodu spôsobenú užívateľovi v prípade, ak ku vzniku škody dôjde na základe chyby v systéme, o ktorej užívateľ vedel, alebo mohol vedieť a nenahlásil ju poskytovateľovi systému.
V rámci zmluvných vzťahov upravených týmito všeobecnými obchodnými podmienkami považujeme za jedinú relevantnú formu komunikácie, komunikáciu písomnú. Preferovanou písomnou formou poskytovateľa systému je komunikácia prostredníctvom e-mailovej adresy. V prípade akýchkoľvek dotazov, reklamácií, dopytov a i. je poskytovateľ systému prístupný na oficiálnej adrese info@diar24.com.

References: § 78
 čl. 6
 § 78
 § 13
 súd 
 § 78
 Čl. 15
 súd